Vendsyssel FF har gjort sig et kup i kampen for at forblive i toppen af 1. division. Klubben har købt Hjalte Bo Nørregaard for det næste halve år og den nu 33-årige medbringer en stor rutine til det vendsysselske. Nørregaard har 320 kampe fra FCK-tiden og 70 fra AGF med i rygsækken og han har endog optrådt for landsholdet fire gange. 30. juni udløb hans kontrakt med AGF dog og han har siden været kontraktløs. - Det giver sig selv, at vi med tilgangen af Hjalte Bo Nørregaard får en dygtig og bundrutineret spiller. Med Hjaltes kontraktløse situation og Christian Ryes muligt længerevarende skade i baghovedet har vi været meget interesserede i at tilknytte Hjalte, og det er glædeligt for os, at det nu er lykkedes, skriver klubben i en pressemeddelelse. Hjalte Bo Nørregaard kan få sin debut for Vendsyssel FF når holdet lørdag møder Brønshøj på udebane.

Referat:
Den tidligere landsholdsspiller har underskrevet en kontrakt med nordjyderne på seks måneder.